2021 ເປັນປີທີ່ວຸ້ນວາຍ ຢູ່ຫໍລັດຖະສະພາ ສະຫະລັດ
ວັນທີ 6 ມັງກອນ 2021, ເປັນວັນດຽວທີ່ໄດ້ເຮັດໃຫ້ລັດຖະສະພາ ສະຫະລັດ ຕ້ອງຫາທາງແກ້ໄຂບັນຫາໝົດປີ. 
ຈາກການກໍ່ຈະລາຈົນ ແລະ ການຟ້ອງຮ້ອງປະທານາທິບໍດີ ເຖິງການອອກເງິນທຶນ ສຳລັບພື້ນຖານໂຄງລ່າງ ແລະ ການຊ່ວຍເຫຼືອ COVID-19, 2021 ເປັນນຶ່ງ ໃນປີທີ່ສຳຄັນທີ່ສຸດຢູ່ຫໍລັດຖະສະພາໃນຮອບຫຼາຍທົດສະວັດ ບັນດາສະມາຊິກສະພາຕ້ອງໄດ້ຮັບມືກັບຜົນກະທົບຂອງໂຣກລະບາດ ໃນຂະນະທີ່ກຳລັງພະຍາຍາມທີ່ຈະຮັບຜ່ານ ແຜນກົດໝາຍນິຕິບັນຍັດທີ່ມີຄວາມກະຕືລືລົ້ນໃນລະ ຫວ່າງປີທຳອິດຂອງປະທານາທິບໍດີຄົນໃໝ່ ນັກຂ່າວວີໂອເອ ປະຈຳລັດ ຖະສະພາ ແຄເທີຣິນ ກິບສັນ (Katherine Gypson) ມີລາຍງານເພີ່ມເຕີມ ກ່ຽວກັບ ປີແຫ່ງປະຫວັດສາດ ໃນສະພາຂອງ ສະຫະລັດ, ເຊິ່ງ ພຸດທະສອນ ຈະນຳລາຍລະອຽດ ມາສະເໜີທ່ານໃນອັນດັບຕໍ່ໄປ ວັນທີ 6 ມັງກອນ 2021, ເປັນວັນດຽວທີ່ໄດ້ເຮັດໃຫ້ລັດຖະສະພາ ສະຫະລັດ ຕ້ອງຫາທາງແກ້ໄຂບັນຫາໝົດປີ ພວກຜູ້ສະໜັບສະໜູນຂອງອະດີດປະທານາທິບໍດີ ດໍໂນລ ທຣຳ ໄດ້ບຸກເຂົ້າໄປໃນຫໍລັດຖະສະພາ ສະຫະລັດ ເພື່ອຕ່າວປີ້ນຜົນຂອງການເລືອກຕັ້ງ ປີ 2020, ເປັນການບຸກເຂົ້າໄປໃນຕຶກດັ່ງກ່າງຄັ້ງທຳອິດໃນຮອບສອງສັດຕະວັດ ທ່ານ ເຄຊີ ເບີແກັດ ຈາກມະຫາວິທະຍາໄລ ຈອຣຈ໌ ວໍຊິງຕັນ (George Washington) ໄດ້ກ່າວວ່າ “ການທີ່ໄດ້ເຫັນຄົນ, ປະຊາຊົນ ອາເມຣິກັນ ຍຶດເອົາຫໍລັດຖະສະພາ ແລະ ບຸກເຂົ້າໄປໃນ ແລະ ພະຍາຍາມທີ່ຈະກໍ່ກວນສິ່ງທີ່ພວກເຮົາໄດ້ຄິດມາຕະຫຼອດວ່າ ຈະເປັນການໂອນອຳນາດທີ່ສັນຕິ ແມ່ນຊ່ວງເວລາທີ່ໜ້າຕົກໃຈສຳລັບພວກເຮົາຫຼາຍຄົນ ຜູ້ທີ່ໄດ້ສຶກສາເລື່ອງນີ້ ແລະ ເຫັນສິ່ງນີ້ ແລະ ສຳລັບປະຊາຊົນ ອາເມຣິກັນ ທົ່ວໄປຜູ້ທີ່ຄົງຈະຄິດວ່າສິ່ງນີ້ຈະບໍ່ມີວັນເກີດຂຶ້ນຢູ່ທີ່ນີ້ ແມ່ນບໍ່? ພວກເຮົາໄດ້ເຫັນສິ່ງນີ້ເກີດຂຶ້ນຢູ່ຕ່າງປະເທດ, ພວກເຮົາເຫັນສິ່ງນີ້ເກີດຂຶ້ນໃນປະຊາທິປະໄຕທີ່ກຳລັງເກີດໃໝ່ ແລະ ກຳລັງລົ້ມແຫຼວ, ແຕ່ພວກເຮົາຈະບໍ່ເຫັນຢູ່ພີ້ ” ເຫດການຂອງວັນນັ້ນໄດ້ນຳໄປສູ່ການຟ້ອງຮ້ອງຄັ້ງທີສອງທີ່ບໍ່ເຄີຍມີມາກ່ອນຂອງທ່ານ ທຣຳ ແຕ່ສະພາສູງໃນເດືອນກຸມພາທີ່ຜ່ານມາໄດ້ຕັດສິນໃຫ້ທ່ານພົ້ນໂທດໃນຂໍ້ກ່າວຫາ ກ່ຽວກັບ ການຍຸແຍ່ໃຫ້ເກີດການຈະລາຈົນ ໃນຂະນະດຽວກັນໃນລັດ ຈໍເຈຍ ທາງພາກໃຕ້ຂອງປະເທດ, ການເລືອກຕັ້ງພິເສດສອງຄັ້ງໄດ້ເຮັດໃຫ້ພັກເດໂມແຄຣັດ ເປັນຜູ້ຄວບຄຸມລັດຖະສະພາ ດ້ວຍຄະແນນສຽງທີ່ສູສີທີ່ສຸດ ມັນໄດ້ມີການສະໜັບສະໜູນຈາກສອງພັກການເມືອງ ສຳລັບການຊ່ວຍເຫຼືອມູນຄ່າຫຼາຍພັນລ້ານໂດລາຕໍ່ວິກິດການດ້ານເສດຖະກິດ ແລະ ສາທາລະນະສຸກທີ່ມີສາເຫດມາຈາກໄວຣັສໂຄໂຣນາ ທ່ານ ເຄຊີ ເບີແກັດ ກ່າວວ່າ “ປະລິມານຂອງຄວາມກວ້າງ ແລະ ຂອບເຂດຂອງຮ່າງກົດໝາຍພວກນີ້ແມ່ນຄວາມສຳເລັດຂະໜາດໃຫຍ່ ແລະ ເຂົາເຈົ້າໄດ້ເຮັດມັນຢ່າງວ່ອງໄວພາຍໃຕ້ສະພາບການທີ່ບໍ່ມີສະມາຊິກສະພາຫຼາຍຄົນຢູ່ໃນນະຄອນຫຼວງວໍຊິງຕັນ ຍ້ອນໂຣກລະບາດ ” ພັກເດໂມແຄຣັດໃນສະພາສູງບໍ່ມີຄະແນນສຽງ 60 ຄະແນນທີ່ຕ້ອງການ ເພື່ອເອົາຊະນະຝ່າຍຄ້ານພັກຣີພັບບລີກັນ ໃນຮ່າງກົດໝາຍນິຕິບັນຍັດທີ່ກະຕືລືລົ້ນຂອງເຂົາເຈົ້າ ກ່ຽວກັບ ການຄວບຄຸມປືນ, ຄົນເຂົ້າເມືອງ ແລະ ກ່ຽວກັບ ສິດທິໃນການລົງຄະແນນສຽງ ເຊິ່ງແມ່ນບັນຫາທີ່ຜູ້ສະໜັບສະ ໜູນຫຼາຍຄົນໄດ້ກ່າວວ່າ ຄວນນຳໄປສູ່ການປ່ຽນແປງກົດລະບຽບໃນສະພາສູງ ທ່ານນາງ ຣີເບັກກາ ຄາຣູເທີສ໌, ຈາກສູນກາງການເລືອກຕັ້ງທີ່ເປັນທຳໄດ້ກ່າວວ່າ “ສຳລັບຮ່າງກົດ ໝາຍນິຕິບັນຍັດທຸກສະບັບຈະຖືກຮັບຜ່ານພາຍໃຕ້ລະບຽບການທີ່ປົກກະຕິ, ພາຍໃຕ້ລຳດັບທີ່ປົກ ກະຕິນັ້ນ, ມັນຈະຮຽກຮ້ອງຄະແນນສຽງ 60 ຄະແນນ ແທນທີ່ຈະເປັນ 50 ບວກກັບອີກ 1 ຄະແນນ ສຽງຂອງພັກເດໂມແຄຣັດຕາມປະເພນີນັ້ນ ສະນັ້ນ, ນອກຈາກວ່າ ສະຫະລັດ ຈະກຳຈັດການຄັດ ຄ້ານ ຫຼື ຢ່າງໜ້ອຍກຳຈັດການຄັດຄ້ານສຳລັບຊະນິດກົດໝາຍທີ່ເປັນລັດຖະທຳມະນູນ, ຫຼື ສິດ, ທີ່ເຂົາເຈົ້າກຳລັງພະຍາຍາມຈະຮັບຜ່ານນັ້ນ, ມັນຈະເປັນສິ່ງທີ່ຍາກຫຼາຍ ສຳລັບສະພາສູງ ສະຫະ ລັດ ຈະຮັບຜ່ານຮ່າງກົດໝາຍທີ່ມີຄວາມໝາຍຢ່າງແທ້ຈິງ ເພື່ອເຮັດໃຫ້ມັນງ່າຍຂຶ້ນທີ່ຈະລົງຄະ ແນນສຽງເພື່ອຮັບປະກັນວ່າ ສິດທິໃນການລົງຄະແນນສຽງແມ່ນໄດ້ຖືກສະໜັບສະນູນ ” ວາລະແຜນການ ສ້າງຄືນໃຫ້ດີກວ່າເກົ່າ ຂອງປະທານາທິບໍດີ ໄບເດັນ ແມ່ນໄດ້ທຳຄວາມກ້າວໜ້າບາງຢ່າງ ທຳນຽບຂາວໄດ້ເຈລະຈາ ແລະ ສະພາໄດ້ຮັບຜ່ານຮ່າງກົດໝາຍພື້ນຖານໂຄງລ່າງມູນຄ່າ 1 ພັນສອງຮ້ອຍຕື້ໂດລາທີ່ໄດ້ຮັບການສະໜັບສະໜູນຈາກສອງພັກການເມືອງເມື່ອເດືອນພະ ຈິກທີ່ຜ່ານມາ ແລ້ວເຂົາເຈົ້າກໍໄດ້ຟ້າວເພື່ອທີ່ຈະຮັບຜ່ານຮ່າງກົດໝາຍການໃຊ້ຈ່າຍທີ່ໃຫຍ່ກວ່ານັ້ນອີກ, ເພື່ອແກ້ໄຂບັນຫາສະພາບອາກາດປ່ຽນແປງ ແລະ ຂະຫຍາຍການເຂົ້າຫາການປິ່ນປົວສຸຈະພາບ ແລະ ການເບິ່ງແຍງເດັກນ້ອຍ ແຕ່ພັກຣີພັບບລີກັນ ໄດ້ຄັດຄ້ານຮ່າງກົດໝາຍການໃຊ້ຈ່າຍໃນສັງຄົມນັ້ນ, ໂດຍເວົ້າວ່າມັນແພງໂພດ ແລະ ຈະກໍ່ໃຫ້ເກີດພາວະເງິນເຟີ້ຍິ່ງກວ່າເກົ່າ ພັກເດໂມແຄຣັດ ໄດ້ປະຕິຍານວ່າຈະດັນໄປໜ້າ ທ່ານ ເຄຊີ ເບີແກັດ ໄດ້ກ່າວວ່າ “ການໂຕ້ຖຽງອັນດັບນຶ່ງສຳລັບຜູ້ລົງຄະແນນທີ່ອາດເປັນການ ໃຫ້ຄວາມສົນໃຈຢ່າງບໍ່ມີປະຕິກິລິຍາຕອບໂຕ້ກໍແມ່ນວ່າ ພັກເດໂມແຄຣັດສາມາດເຮັດສິ່ງຕ່າງໆໃຫ້ແລ້ວສຳເລັດ ແລະ ແມ່ນກະທັ້ງທີ່ພັກຣີພັບບລີກັນ ຕັນ ຫຼື ຂັດຂວາງ ຫຼື ບໍ່ໃຫ້ຄະແນນສຽງເຂົາເຈົ້າຈັກອັນ, ເຂົາເຈົ້າກໍມີຄວາມຍິນດີທີ່ຈະທຳການລົງຄະແນນສຽງທີ່ຈຳເປັນທັງໝົດຢູ່ພາຍໃນພັກຂອງເຂົາເຈົ້າເອງ, ເພື່ອທຳການລົງທຶນສຳລັບການໂຕ້ຖຽງຂອງເຂົາເຈົ້ານັ້ນ, ເຊິ່ງມັນໄດ້ຊັກຊ້າມາດົນຫຼາຍໂພດແລ້ວ ” ຮ່າງກົດໝາຍການໃຊ້ຈ່າຍໃນສັງຄົມແມ່ນການພະຍາຍາມທາງກົດໝາຍນິຕິບັນຍັດທີ່ໃຫຍ່ອັນສຸດທ້າຍ ສຳລັບບັນດາສະມາຊິກພັກເດໂມແຄຣັດ ໃນຂະນະທີ່ລັດຖະສະພາ ສະຫະລັດ ຈະຫັນຄວາມສົນໃຈໄປຫາການລົງຄະແນນສຽງ ສຳລັບການເລືອກຕັ້ງກາງສະໄໝ ໃນປີ 2022 Democrats vow to press ahead